Lagenda Budak Setan 3: Kasyah

Lagenda Budak Setan 3: Kasyah (juga dikenali sebagai Lagenda Budak Setan 3: Kasyah - Lagenda Berakhir) merupakan filem drama romantik Malaysia 2014 dan sekuel ketiga dan terakhir filem Lagenda Budak Setan selepas dua filem sebelum ini, Lagenda Budak Setan dan Lagenda Budak Setan 2: Katerina yang diarahkan oleh Sharad Sharan. Filem ini dibintangi oleh Farid Kamil, Maya Karin dan Lisa Surihani dan merupakan kesinambungan terakhir filem ini, dityangkan pada 11 September 2014.

Trivia 
 Ayu Raudhah memegang watak sebagai Zahirah bagi menggantikan Lana Nordin yang telah memegang watak tersebut dalam Lagenda Budak Setan 2 : Katerina. 
 Bagi menjayakan watak Zahirah, Ayu Raudhah mengakui bahawa dia mengalami trauma selepas melakonkan babak dia dipukul oleh Shan (Iqram Dinzly). Bagaimanapun, Iqram telah menyatakan permohonan maaf kepada suami Ayu.

Sinopsis
Selepas Kasyah (Farid Kamil) kehilangan isteri tercinta dan anak perempuannya, dia berazam untuk memulakan semula hidup barunya dengan Kate (Maya Karin). Mereka mengambil anak angkat dan berkahwin. Walau bagaimanapun, salah faham menimpa mereka apabila Hisyam (Bront Palarae), bekas suami Kate dan bekas rakan sekerja Kasyah kembali dengan niat yang tidak baik.

Pelakon
 Farid Kamil sebagai Kasyah
 Maya Karin sebagai Katerina
 Bront Palarae sebagai Hisyam
 Zack Kool sebagai Sofean
 Marissa Yasmin sebagai Sofea
 Ayu Raudhah sebagai Zahirah
 Nadine Ann Thomas sebagai Jackie
 Kat (Mentor) sebagai Lily
 Iqram Dinzly sebagai Shan
 Abby Nadzri sebagai Rosmah
 Lisa Surihani sebagai Ayu (kemunculan kameo)
 Wan Hanafi Su

Penerbitan
Mengulangi kejayaan dua filem terdahulu, pengarah Sharad Sharan telah memberikan yang terbaik untuk siri terakhir karya yang diadaptasi daripada novel tulisan Ahadiat Akashah. Menurut Sharad, beliau bertuah kerana mendapat kerjasama baik daripada Ahadiat yang turut bertindak sebagai lakon layar dan penulis skrip bagi memastikan semua plot penting dalam ‘Kasyah’ dapat dimasukkan ke dalam versi filem sambil mengakui sesuatu yang mustahil untuk memasukkan semua plot dan sub-plot dalam karya tersebut dan berharap apa yang ditonjolkan dapat memuaskan hati penonton. Bagi Ahadiat, beliau berpuas hati dengan hasil kerja Sharad kerana berjaya menterjemahkan ceritanya dengan baik di layar perak. Beliau turut memuji watak lakonan Farid Kamil sebagai Kasyah yang disifatkan sebagai berjaya menghidupkan watak berkenaan seperti mana dibayangkan ketika menulis novel itu pada tahun 1985.

Keluaran dan sambutan
Lagenda Budak Setan 3: Kasyah ditayangkan pada 11 September 2014 dan telah mencapai kutipan sebanyak RM1 juta selepas lima hari tayangan. Sharad Sharan yang pada mulanya bimbang dengan kutipan gembira apabila filem arahannya itu mendapat sambutan.Filem Lagenda Budak Setan 3 pecah panggung  Agenda Daily. 19 September 2014. Sebelum ini, filem adaptasi novel karya Ahadiat Akashah mencipta fenomena tersendiri apabila berjaya mengutip RM4.6 juta, manakala LBS2 pula hanya memungut RM2.1 juta.

Runut bunyi
Lagu tema filem ini - "Bicara" dan "Lautan" diterbitkan oleh AG Coco dan dinyanyikan oleh Yuna telah dipilih menjadi lagu tema filem ini.Izzat Ismail (16 Jun 2015). Lagu Yuna Dalam Filem 'Lagenda Budak Setan 3: Kasyah' Era FM. Dicapai pada 10 Mac 2017.

Lihat juga
 Lagenda Budak Setan

Rujukan

Pautan luar


Kategori:Filem 2014
Kategori:Filem Malaysia tahun 2014
Kategori:Filem bahasa Melayu
Kategori:Filem berdasarkan novel